Hope Touch Esszenciálisolaj-keverék (10ml) - Doterra

2026-03-23T12:51:51+01:00

Prezzo: 13755.00

dōTERRA Hope™ Touch

Esszenciálisolaj-keverék

A doTERRA Hope Touch azt hivatott sugallni, hogy a figyelmünket csak pozitív, inspiráló gondolatoknak szenteljük. Az üdítően friss és édes aromájú, különleges keverék Jázmin esszenciális olajat és jázminkivonatot is tartalmaz, amelyek közismerten segítenek a kedélyállapot javításában. A viráglevelekből nyert kivonat Vadnaranccsal, Vetiverrel, Szantálfával, Vörös cédrussal, Bergamottal, Rózsaszín borssal és további esszenciális olajokkal alkot keveréket a bázisként hozzájuk adott frakcionált kókuszolajban, amely így egyből fel is vihető a pulzuspontokra és a kézre. Egy csepp remény mindig erőt ad, hogy sikerüljön meglelnünk a legjobb énünket, és egy jobb világ megteremtésére törekednünk.

Elsődleges előnyök

Megújult, továbbfejlesztett összetételét Vörös cédrus, Vadnarancs, Petitgrain, Citrom, Rózsaszín bors, Bergamott, Szantálfa és Vetiver esszenciális olajok alkotják.

Jázminkivonat és magnólialevél hozzáadásával készül.

A doTERRA Hope keverék azzal a szándékkal készült, hogy külsőleg alkalmazva üdítő, friss illatával javítsa a hangulatot.

Könnyen használható, praktikus golyós kiszerelésben az egyszerű felvitelért bármikor a nap folyamán.

Vörös cédrus: Az intenzív árnyalatairól és meleg, fás illatáról ismert vörös cédrus esszenciális olaj a bőrre gyakorolt jótékony hatások hosszú sorát kínálja. A vörös cédrus a legerőteljesebb kiegyensúlyozó hatást kiváltó olajok egyike, amellyel egy-egy hosszú nap végén nyugalmat árasztó légkört teremthet. A hideg éghajlati övben honos fafajta jellemzően a magas hegyoldalakat kedveli, és akár 30 méter magasra is megnő. Külsőleg alkalmazva a vörös cédrus esszenciális olaj tisztító hatást fejt ki. Emellett pedig masszázsterápiás célokra is gyakran alkalmazzák szellemi és testi pihenés és megnyugvás céljából.

Vadnarancs: A héjból hidegen sajtolt vadnarancsolaj energizáló aromájának és számos jótékony hatásának köszönhetően a dōTERRA egyik legkelendőbb esszenciális olaja. A monoterpénekben gazdag vadnarancs esszenciális olaj nyugtatja a bőrt, ezért kellemes kiegészítőként szolgál különféle szépségápolási termékekhez.

Rózsaszín Bors: A rózsaszín bors nevében és külsejében ugyan hasonlít a fekete borshoz, valójában azonban a szömörcefélékhez tartozik. Enyhén gyümölcsös és borsos aromája lágyabb ízt ad, mint a fekete bors esszenciális olaj. Az ősi inkák a perui borsfát, vagy más néven rózsaszín borsfát, szent fának tekintették, és a fa minden részét hasznosították.

Bergamott: A bergamott az egyik legkényesebb citrusféle, amely speciális éghajlatot és talajösszetételt igényel ahhoz, hogy szépen teremjen. Görögországban a még éretlen gyümölcsöt desszertként kanalazva vagy kávé mellé fogyasztják. A bergamott egyedülálló a citrusos olajok között, mivel képes egyszerre hangulatjavító és megnyugtató hatást is kifejteni. Évszázadokon át alkalmazták a kedélyek csillapítására és az arcbőr fiatalítására.

Szantálfa: Az indiai szantálfa rendkívül közkedvelt füstölőalapanyag, amelyet meditációs gyakorlatokhoz világszerte széles körben alkalmaznak az éberség állapotának fokozásához. A hawaii szantálfához hasonlóan a fehér szantálfa esszenciális olaj is hozzájárul a kellemes közérzethez, és jótékony hatást gyakorol a hangulatra. Kombinálja a szantálfát más esszenciális olajokkal, úgymint levendulával vagy vadnaranccsal, majd masszírozza a bőrbe a nyugtató, pihentető hatásért.

Citrom: A dōTERRA egyik legközkedveltebb esszenciális olajának, a citromnak számos jótékony hatása és használati módja létezik. Gyakran alkalmazzák a gasztronómiában is, különböző desszertek és főételek ízeinek a kihangsúlyozásához. A citrom esszenciális olaj aromája felemel és energizál.

Jasminum grandiflorum (jázmin) virágkivonata

Vetiver

: A vetiver a perjefélék családjába tartozik, és számos célból termesztik. Egyéb fűfélékkel ellentétben a gyökérzete lefelé nő, aminek köszönhetően ideális az erózió megelőzésére és a talajstabilizáció biztosítására. A vetiver aromája gazdag, egzotikus és igen összetett, ezért széles körben használatos parfümökben. Nyugtató, kiegyensúlyozó hatásainak köszönhetően a vetiver esszenciális olaj masszázsterápiás célokra is kiváló. Lefekvés előtti használata pedig nyugtató légkört teremt.

Petitgrain: A petitgrain esszenciális olajat a keserűnarancsfából nyerik ki, amelynek a hagyományos gyógymódokban való alkalmazása igen hosszú múltra tekint vissza. Ilyen például a nyugtató, pihentető hatás és a bőrhibák megjelenésének mérséklése is. A petitgrainolajat az illatszergyártásban is széles körben alkalmazzák friss, gyógynövényes aromájáért. A levendula esszenciális olajjal pedig remekül kiegészítik egymást, mivel mindkét olaj sok jótékony kozmetikai hatást kínál.

Teljes összetevőlista

Cocos nucifera (kókusz) olaj, Juniperus virginiana fából kivont olaj, Citrus aurantium dulcis (narancs) héjából kivont olaj, Citrus limon leveléből/ágából kivont olaj, Schinus molle (perui borsfa) olaja, Citrus aurantium bergamia (bergamott) héjából kivont olaj, Santalum album (szantálfa) olaja, Citrus limon (citrom) héjából kivont olaj, Jasminum grandiflorum (jázmin) virágából kivont olaj, Vetiveria zizanoides gyökeréből kivont olaj, Jasminum grandiflorum (jázmin) virágkivonata, Michelia alba leveléből kivont olaj, Citrus aurantium amara (keserű narancs) leveléből/ágából kivont olaj, limonén*, linalol*, citrál*, benzyl-benzoát*.

* Természetesen előforduló olajösszetevők

Használati módok

Tegyen a Hope keverékből a nyakára, ha a reggeli ébredést követően olyan frissítő aromára vágyik, amellyel garantáltan lendületesen indul a napja.

Alkalmazza a Hope keveréket a csuklóján, ha egy igazán személyes, CPTG minőségű esszenciális olajokból álló parfümöt viselne.

Tartsa magánál a Hope keveréket a táskájában, hogy napközben is mindig könnyen elérje, amikor csak jobb kedvre derülne.

Használati utasítás

Csak külsőleges használatra. Illatszerként, bőrápolás céljából vagy masszázshoz vigye fel a bőrre a golyós adagolóval.

Figyelmeztetés

Előfordulhat bőrérzékenység. Gyermekektől elzárva tárolandó. Ha várandós vagy orvosi kezelés alatt áll, konzultáljon kezelőorvosával. Kerülje a szemmel, belső füllel és érzékeny területekkel való érintkezést. A felvitelt követően legalább 12 órán át kerülje a napfényt és az UV-sugárzást.