Copaiba Touch (10ml) - Doterra

2026-03-23T12:50:54+01:00

Prezzo: 12365.10

Copaiba Touch

Copaifera reticulata, officinalis, coriacea és langsdorffii

Nagy népszerűségnek örvendő esszenciális olajunk, a copaiba most praktikus golyós kiszerelésben is kapható. A copaiba esszenciális olajat egy Dél-Amerikában honos, aromás trópusi fafajtából nyerik ki. Észak- és Északkelet-Brazília őslakosai már a XVI. század óta használják a copaiba esszenciális olajat hagyományos gyógymódjaikhoz. A copaiba esszenciális olajat széles körben alkalmazzák kozmetikai készítmények, úgymint szappanok, krémek, testápolók és parfümök összetevőjeként, kihasználva a bőrre gyakorolt nyugtató tulajdonságait. A Copaiba Touch CPTG™ copaiba esszenciális olaj és frakcionált kókuszolaj keveréke.

Elsődleges előnyök

CPTG-minőségű copaiba esszenciális olaj és frakcionált kókuszolaj keveréke alkotja.

A sokoldalú Copaiba Touch olaj azonnali használatra kész a praktikus golyós kiszerelésnek köszönhetően.

Számtalan alkalmazási módjának és jótékony hatásainak köszönhetően a copaiba az egyik leghasznosabbnak tartott esszenciális olaj.

Aromájában felismerhetők a fás, gyantás és földes jegyek

Copaiba: egy személyre szóló illat

Használja a copaiba esszenciális olajat saját, egyéni illatszere összetevőjeként! A copaiba esszenciális olajhoz remekül illő egyéb olajok közé tartozik a római kamilla, a vörös cédrus, a szantálfa, a tömjén és az ilang ilang. Válassza ki kedvencét ezen vagy a tetszésének megfelelő egyéb olajok közül, és készítse el saját, személyre szóló parfümkeverékét egy golyós üvegben!

Használati módok

Vigyen fel belőle a nappali hidratálókréme után a még egészségesebb küllemű bőrért.

Megerőltető testmozgást követően a lábakra kenve enyhítő masszázst végezhet vele.

Alkalmazza külsőleg, hogy hozzájáruljon az egészséges küllemű bőrhöz.

Használati utasítás

Csak külsőleges használatra. Illatszerként, bőrápolás céljából vagy masszázshoz vigye fel a bőrre a golyós adagolóval.

Figyelmeztetés

Előfordulhat bőrérzékenység. Gyermekektől elzárva tárolandó. Ha várandós vagy orvosi kezelés alatt áll, konzultáljon kezelőorvosával.

Beszerzés

Miért éppen Brazíliából?

A copaibafák Dél-Amerika trópusi vidékein teremnek, különösen Brazíliában, az Amazonas mentén. Az Amazonas-medencét egész éven át körülbelül 80–85%-os páratartalom és átlagosan 2300 mm éves csapadék jellemzi. Mivel az egyenlítőn helyezkedik el, az amazóniai esőerdő az év minden napján 12 órán át kap napfényt. Ezek a sajátos körülmények kivételesen ideális feltételeket teremtenek a copaibafák növekedéséhez.

Hogyan működik?

Az esszenciális olajat a copaibafa olajtartalmú gyantájából nyerik ki gőzdesztilláció útján. A juharszirup kinyerési eljárásához hasonlóan a copaibafát is megcsapolják a gyantájáért. Az Amazonas vidékén termő copaibafák évente hat hónapon át megközelíthetetlenek. Minden év januárjától júniusáig azonban esős időszak köszönt be a folyó térségében. Ezen időszak alatt a folyó és a mellékágak vízszintje átlagosan hat méterrel vagy akár többel is megemelkedik, aminek köszönhetően csónakkal már megközelíthetővé válnak a copaibafák. A fa legelső megcsapolása alkalmával azonnal kinyerhető belőle egy bizonyos mennyiségű olajos gyanta. Ezután a fán ejtett bemetszést lezárják, majd az év folyamán később még egyszer vagy kétszer újra lecsapolják a fa nedvét. A copaibafa által termelt olajos gyanta mennyisége függ a fa törzsének átmérőjétől, a lombozata méretétől és az esőerdő lombkoronaszintjében elfoglalt helyétől is, de évente átlagosan minden fa kb. két és hat liter közötti olajos gyantát képes termelni. A copaibafa akár 400 évig is elél, a magassága pedig a 30 métert is meghaladhatja.

A copaibaolaj begyűjtése

A doTERRA a brazil Amazonas folyó vidékén élő és az olaj kinyerésében jártas helyi családokkal együttműködve szerzi be a copaibát. A helyi családok számára természetes, hogy csónakon közlekedve közelítik meg a környező vidéket és a szomszédos városokat. Minden család gondját viseli néhány fának, olyan hagyomány ez, amelyet generációról generációra továbbadnak.

Doterra Copaiba beszerzési információs videó (angol):

Doterra_Copaiba_sourcing

Video: 5 tipp a Copaiba olaj felhasználására (angol)

Copaiba-Essential-Oils-5-Ways-to-Use-English